**Skjal 1**

**Krøv til sjón**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Sjófólk, bólkað eftir starvi umborð** | **Sjónin í 6 metra frástøðu við korrektión1** | | **Sjónin nær og í millumstøðu við báðum eygum við ella uttan korrektión** | **Sjónin uttan korrektión** | **Litsansur3** | **Sjónarringur4** | **Náttarblindni4** | **Diplopia4** |
| **Betra eygað** | **Verra eygað** |
| Skiparar, deksyvirmenn og onnur við kagtænastu. | **0,52** | **0,5** | Sjónin kravd fyri at kunna navigera. (Til dømis fyri at kunna brúka sjókort, nautiskar útgávur og onnur tól á brúnni. | **0,1** | Sí 6. viðmerking | Nornalur sjónarringur | Sjónin kravd fyri at røkja allar neyðugar uppgávur í myrkri uttan at seta trygdina í vanda. | Bara í heilt serligum førum um allar neyðugar uppgávur kunnu røkjast uttan at seta trygdina í vanda. |
| Allir maskinyvirmenn, elektrotøkningar ella onnur við maskinvakt | **0,45** | **0,45** | Sjónin kravd fyri at kunna lesa tól heilt tætt við, fyri at passa útgerð og skipanir eftir tørvi. | **0,1** | Sí 7. viðmerking | Nøktandi sjónarringur | Sjónin kravd fyri at røkja allar neyðugar uppgávur í myrkri uttan at seta trygdina í vanda. | Bara í heilt serligum førum um allar neyðugar uppgávur kunnu røkjast uttan at seta trygdina í vanda. |
| GMDSS-radiopassarar | **0,4** | **0,4** | Sjónin kravd fyri at lesa tól heilt tætt við, passa útgerð og eyðmerkja skipanir/komponentar eftir tørvi. | **0,1** | Sí 7. viðmerking | Nøktandi sjónarringur | Sjónin kravd fyri at røkja allar neyðugar uppgávur í myrkri uttan at seta trygdina í vanda. | Bara í heilt serligum førum um allar neyðugar uppgávur kunnu røkjast uttan at seta trygdina í vanda. |

**Viðmerkingar**

1. Virðini eru ásett sambært ”Snellen decimal notation”.
2. Mælt verður til í minsta lagi 0,7 á einum eyga fyri at minka um vandan fyri ikki staðfestari eygnasjúku.
3. Sum allýst í ”International Recommendation for Colour Vision Requirements for Transport” frá “Commission International de l’Eclairage (CIE-143-2001, við seinni broytingum)
4. Fyrivarni eiga at verða tikið fyri meting frá eygnalækna, um úrslitini av innleiðandi kanning benda á hetta.
5. Persónar, ið røkja starv í maskinrúminum skulu hava samsjón á í minsta lagi 0,4.
6. CIE colour vision standard 1 ella 2
7. CIE colour vision standard 1, 2 ella 3.

**Skjal 2**

**Krøv til hoyrn**

*Hoyriroynd*

*Øll manningin*

Hoyrnin eigur í miðal at vera í minsta lagi 30 dB (uttan hoyritól) á betra oyra, og í miðal 40 dB (uttan hoyritól) á verra oyra innan fyri frekvensirnar 500, 1.000, 2.000 og 3.000 Hz. Hetta svarar nøkunlunda til at kunna hoyra talu við ávikavist 3 metra og 2 metra frástøðu.

Mælt verður til, at hoyriroyndir verða gjørdar við tónaaudimetri. Aðrir hættir, sum nýta galdandi og standardiseraðar kanningar at máta niðursettan førleika at skilja talu kunnu tó eisini nýtast. Talu- og teskiroyndir kunnu verða nýttar at gera eina skjóta praktiska meting.

Hoyritól kann bara verða nýtt um váttan er um, at hin kannaði kann útinna vanligu arbeiðsuppgávurnar, undir hesum eisini uppgávur í neyðstøðu á tryggan og fullgóðan hátt alla gildistíðina á heilsupróvnum.

*Sjófólk, sum røkja uppgávur á dekki ella á brúnni*

Sjófólk, sum skulu røkja uppgávur á dekki ella á brúnni, skulu kunna hoyra teskaða talu í 4 metra frástøðu.

**Skjal 4**

**Yvirlit yvir vanliga nýttar avmarkingar í siglingarleiðum**

Eftir ítøkiliga meting, kann heilsuprógv verða avmarkað til ávísa siglingarleið.

Dømi um avmarkingar:

**Strandarsigling**

Sigling, meðan fráleikin er ikki meira enn 30 fjórðingar frá beinum grundlinjum, sum ásettar í bekendtgørelse om afgrænsningen af søterritoriet ved Færøerne. Ella í strandarsigling í øðrum londum (Near Coastal trade).

**Heimasigling**

Sigling, meðan fráleikin er ikki meira enn 200 fjórðingar frá beinum grundlinjum, sum ásettar í bekendtgørelse om afgrænsningen af søterritoriet ved Færøerne.

**Avmarkað altjóða sigling**

Altjóða sigling er sigling uttan fyri strandar- og heimasigling. Rættindini í altjóða sigling kunnu verða avmarkað. Til dømis rættindi til at sigla í altjóða sigling, men uttan at fara á fjarleiðir longur enn eitt ávíst burtur úr landi. Til dømis rættindi at sigla í norðuratlantshavinum, men til dømis ikki í Barentshavinum, ella á Flemish Kap. Ella upp til Íslands, í Norðsjógvin og í bretskan sjógv.

**Aðrar siglingarleiðir**

Kann verða avmarkað til ávísa siglingarleið, til dømis rutusigling millum oyggjarnar ella millum eina havn og redina.